വെള്ളക്കെട്ടിലേക്ക് ബസിറക്കി ഡ്രൈവറുടെ ലൈസന്സ് പോയേക്കും തിരുവനന്തപുരം പൂഞ്ഞാറില് കെഎസ്ആര്ടിസി ബസ് വെള്ളക്കെട്ടില് ഇറക്കി അഭ്യാസംകാണിച്ച ഡ്രൈവര് ജയദീപിന്റെ ലൈസന്സ് റദ്ദാക്കാന് സാധ്യത. ഇതിനുള്ള നടപടി മോട്ടോര് വാഹനവകുപ്പ് തുടങ്ങി. നടപടി ഒഴിവാക്കാനുള്ള വിശദീകരണം രണ്ടാഴ്ചയ്ക്കുള്ളില് നല്കണമെന്നു കാണിച്ച് കോട്ടയം ആര്ടിഒ ഡ്രൈവര്ക്ക് നോട്ടീസ് നല്കി. യാത്രക്കാരുടെ ജീവന് അപകടത്തിലാക്കിയതിന് ഇയാളെ കെഎസ്ആര്ടിസി സസ്പെന്ഡ് ചെയ്തിരുന്നു. സസ്പെന്ഷനെ സമൂഹമാധ്യമങ്ങളിലൂടെ പരിഹസിച്ച് ഇയാള് രംഗത്തുമെത്തി. ഈരാറ്റുപേട്ടയിലേക്ക് പോയ കെഎസ്ആര്ടിസി ബസ് പൂഞ്ഞാര് സെന്റ് മേരീസ് പള്ളിക്ക് മുന്നിലെ വലിയ വെള്ളക്കെട്ട് കടക്കാന് ശ്രമിക്കുന്നതിനിടെയാണ് പകുതിയോളം വെള്ളത്തില് മുങ്ങിയത്. ബസിലുണ്ടായിരുന്ന യാത്രക്കാരെ നാട്ടുകാരാണ് രക്ഷിച്ചത്.